A Fiatal Táncosok Eurovíziója tizenkettedik versenyét 2007. február 8-án tartották volna a svájci Lausanne-ban, de végül nem rendezték meg. A svájci műsorsugárzó, az SRG SSR és az Európai Műsorsugárzók Uniója (EBU) úgy döntött, hogy együttműködik egy másik táncversennyel, ami a "Prix de Lausanne" nevet viseli. Ezt a versenyt 1973 óta rendezik meg, a résztvevők 15 és 18 év közötti fiatal táncosok a világ minden tájáról. A 2007-es "Prix de Lausanne"-t a dél-koreai Park Sae-eu nyerte. Emellett az EBU 2007-ben elindította az Eurovíziós Táncversenyt, melyet utoljára 2008-ban rendeztek meg.